**Ministru kabineta noteikumu projekta „Grozījums Ministru kabineta 2015. gada 10. marta noteikumos Nr. 126 „Tiešo maksājumu piešķiršanas kārtība lauksaimniekiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Lauksaimniecības un lauku attīstības likuma 5. panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 10. marta noteikumi Nr. 126 „Tiešo maksājumu piešķiršanas kārtība lauksaimniekiem” (turpmāk –noteikumi Nr. 126) nosaka kārtību, kādā piešķirami Eiropas Savienības tiešie maksājumi.  Pašreizējās situācijas dēļ saistībā ar Covid-19 vīrusa izraisīto pandēmiju un ES dalībvalstīs ieviestajiem plašajiem pārvietošanās ierobežojumiem visās dalībvalstīs ir radušās ārkārtējas administratīvas grūtības, tāpēc Eiropas Komisija attiecībā uz 2020. gadu ir atļāvusi dalībvalstīm pagarināt vienotā iesnieguma iesniegšanas termiņu.  Arī Latvijā kopš 2020. gada 12. marta ir izsludināta ārkārtējā situācija saistībā ar Covid-19 vīrusa izplatību, un, ņemot vērā esošos ierobežojumus, arī Latvijā attiecībā uz 2020. gadu tiks pagarināts vienotā iesnieguma iesniegšanas termiņš no 22. maija uz 15. jūniju un attiecīgi arī vienotā iesnieguma grozījumu termiņš no 15. jūnija ir pagarināts līdz 30. jūnijam.  Grozījumā noteikumos Nr.126 arī jāparedz iespēja Lauku atbalsta dienestam (turpmāk – LAD) nepieciešamības gadījumā 2020. gadā pieprasīt no lauksaimnieka fotogrāfiju, lai pārliecinātos par attiecīgās platības atbilstību atbalsta saņemšanas nosacījumiem, jo var veidoties situācijas, kad LAD nevarēs veikt pārbaudes uz vietas saimniecībā un, izvērtējot visus pieejamos tālizpētes materiālus, nebūs iespējams pārliecināties par attiecīgās platības atbilstību maksājuma saņemšanas nosacījumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija konsultējās ar Lauku atbalsta dienesta speciālistiem. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aptuveni 57 014 lauksaimnieku (2019. gadā vienotā platības maksājuma atbalstam pieteicās 45 224 pretendenti un dalībai mazo lauksaimnieku atbalsta shēmā iesniegumu iesniedza 11 790 lauksaimnieku), tajā skaitā lauksaimniecības uzņēmumi, valsts un pašvaldības iestādes, citas organizācijas, kā arī lauksaimniecības zemes īpašnieki un apsaimniekotāji, kas pieteiksies atbalsta maksājumiem 2020. gadā un īstenos attiecīgos atbalsta saņemšanas nosacījumus.  Ar grozījumu noteikumos Nr. 126 netiks pārkāpts tiesiskās paļāvības princips, jo lauksaimnieka tiesības netiek ierobežotas. |
| 2. | Tiesiskā regulējuma ietekme uz tautsaimniecību un administratīvo slogu | Tā kā noteikumu Nr. 126 grozījums nerada papildu informācijas sniegšanas pienākumu, tas arī neveido administratīvo slogu. |
| 3. | Administratīvo izmaksu monetārs novērtējums | Noteikumu projektā ietvertie nosacījumi neradīs jaunus obligātos informācijas sniegšanas pienākumus un nepalielinās esošo informācijas sniegšanas prasību apjomu, tāpēc netiks uzlikts papildu administratīvais slogs un neradīsies administratīvās izmaksas. |
| 4. | Atbilstības izmaksu monetārs novērtējums | Noteikumu projektā ietverto atbilstības prasību izpilde neradīs papildus izmaksas atbalsta pretendentiem. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Tā kā 2020. gadā vienotā iesnieguma iesniegšanas termiņš tiek pagarināts līdz 15. jūnijam, tad saskaņā ar Komisijas 2014. gada 17. jūlija Īstenošanas regulas (ES) Nr. 809/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību, 15. panta 2. punktu grozījumus vienotajā iesniegumā varēs izdarīt līdz 2020.gada 30.jūnijam. Savukārt lauksaimnieki, kas līdz š.g. 15.jūnijam nebūs iesnieguši vienoto iesniegumu, varēs to izdarīt līdz š.g. 10.jūlijam, bet saskaņā ar Komisijas 2014. gada 11. marta Deleģētās regulas (ES) Nr. 640/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz integrēto administrācijas un kontroles sistēmu, maksājumu atteikšanas vai atsaukšanas nosacījumiem un administratīvajiem sodiem, kas piemērojami tiešo maksājumu, lauku attīstības atbalsta un savstarpējās atbilstības kontekstā, 13. panta 1. punktu tiem par katru nokavēto darbdienu maksājumam tiks piemērots 1 % samazinājums. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā ārkārtējo situāciju un steidzamu regulējuma nepieciešamību, projekta izstrādei nav paredzēta sabiedrības līdzdalība, bet savlaicīgas informēšanas nolūkā noteikumu projekts tika nosūtīts Latvijas lauksaimnieku nevalstiskajām organizācijām. |
| 2. | Sabiedrības līdzdalība projekta izstrādē | Tā kā nepieciešams rīkoties nekavējoties, sabiedrības līdzdalība projekta izstrādē nav iespējama. |
| 3. | Sabiedrības līdzdalības rezultāti | Tā kā nepieciešams rīkoties nekavējoties, sabiedrības līdzdalība projekta izstrādē nav iespējama. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija un LAD |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks izveidotas, un esošās institūcijas netiks likvidētas vai reorganizētas. Projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav |

Zemkopības ministrs K. Gerhards

Dimanta 67027237

Elina.Dimanta@zm.gov.lv